cyanic-selkie/wikianc huggingface dataset:
पूर्वी और दक्षिण अफ्रीका साझा बाजार
उद्भव एवं विकास
1981 में गठित पूर्वी एवं दक्षिण अफ्रीका अधिमान्य व्यापार क्षेत्र (Preferential TradeArea for Eastern and Southern Africa- PTA) के स्थान पर 1994 में पूर्वी एवं दक्षिणी अफ्रीकी साझा बाजार (कोमेसा) अस्तित्व में आया। पीटीए का गठन 1981 में लुसाका (जाम्बिया) में कोमोरोस, जिबूती, इथोपिया, केन्या, मलावी, मॉरीशस, सोमालिया, युगांडा और जाम्बिया के मध्य हुई एक संधि के द्वारा हुआ। इसके गठन का प्रस्ताव संयुक्त राष्ट्र संघ के ईसीए ने रखा था। बाद में 13 और देश पीटीए में सम्मिलित हुये 1993 में कम्पाला (युगांडा) में सम्पन्न पीटीए शिखर सम्मेलन में कोमेसा गठित करने के लिये एक संधि पर हस्ताक्षर हुए कोमेसा दिसम्बर 1994 में प्रभाव में आया।
विंचेस्टर
गिरिजाघर के आसपास
प्रारंभिक हथौड़े के आकार वाला यह भवन, जो अभी भी इंग्लैंड में मौजूद है, भी गिरिजाघर के नजदीक और डीन के उद्यान के बगल में है। यह तीर्थयात्रियों के हॉल के नाम से जाना जाता है क्योंकि यह सराय का एक भाग था जिसका प्रयोग सेंट स्वीथन के तीर्थस्थान पर आने वाले कई तीर्थयात्रियों के रहने के लिए किया जाता था। डीन के भव्य भोज से बचे अवशेष उन तीर्थयात्रियों को दिए जाते थे, जो इस हॉल में रात बिताने के लिए आते थे। विनचेस्टर नगर परिषद द्वारा 1308 ई. में इसे बनवाने का विचार किया गया था। तीर्थयात्रियों के स्कूल का हिस्सा बंचुके हॉल का प्रयोग स्कूल द्वारा सुबह में असेंबली, ड्रामा का पाठ, नाटक, ऑर्केस्ट्रा का अभ्यास, कैथेड्रल वेनफ्लेटे का अभ्यास, स्कूल के सीनियर छात्रों की गायक मंडली का अभ्यास तथा अन्य कई कार्यों के लिए किया जाता है।
पूर्वी और दक्षिण अफ्रीका साझा बाजार
उद्देश्य
कोमेसा के उद्देश्य हैं- सदस्य देशों के मध्य व्यापार में शुल्क और गैर-शुल्क अवरोधों को समाप्त करके 2000 तक एक मुक्त व्यापार क्षेत्र की स्थापना करना और 2004 तक सामान्य बाह्य शुल्कों के साथ एक सीमा शुल्क संघ की स्थापना करना।
विंचेस्टर
वोल्वसे कैसल एवं महल
वोल्वसे कैसल 1110 ई. से ही नॉर्मन बिशप का महल था, लेकिन यह एक प्रारंभिक सैक्सोन संरचना की साइट पर ही स्थित है। इसे हेनरी डे ब्लोइस द्वारा उसके भाई किंग स्टीफेन के शासनकाल की अराजकता के दौरान विस्तारित किया गया। उसे वहां कुछ दिनों के लिए बंदी बना लिया गया था। 16वीं सदी में, स्पेन की रानी मैरी ट्यूडर और किंग फिलिप द्वितीय अपनी शादी से ठीक पहले गिरिजाघर के अतिथि थे। यह इमारत अब नष्टप्राय है (अंग्रेजी विरासत द्वारा इसकी देखरेख की जाती है), लेकिन पूजा घर को 1680 ई. में बने नए महल में शामिल कर दिया गया था जिसका अब एक ही विंग बचा है।
पूर्वी और दक्षिण अफ्रीका साझा बाजार
संरचना तथा कार्य
कोमेसा के मुख्य अंग हैं- सत्ता, मंत्रिपरिषद, न्यायालय और सचिवालय। सत्ता कोमेसा का सर्वोच्च नीति- निर्धारक अंग है। सदस्य देशों के राष्ट्राध्यक्ष इसके सदस्य होते हैं। मंत्रिपरिषद में प्रत्येक सदस्य देश द्वारा नियुक्त मंत्री होते हैं मंत्रिपरिषद कोमेसा की कार्यवाहियों का विश्लेषण करती है, सचिवालय का पर्यवेक्षण करती है तथा सत्ता को अपनी रिपोर्ट प्रस्तुत करती है न्यायालय का प्रमुख कार्य है कोमेसा संधि की व्याख्या से उत्पन्न विवादों पर निर्णय देना। सचिवालय का प्रधान अधिकारी महासचिव होता है।
विंचेस्टर
विनचेस्टर किला
विनचेस्टर इसके किले में स्थित ग्रेट हॉल के लिए प्रसिद्ध है, जिसका निर्माण 12वीं सदी में हुआ था। इस ग्रेट हॉल का पुनर्निर्माण 1222 और 1235 के बीच हुआ था तथा यह अभी भी अपने पुराने रूप में विद्यमान है। यह किंग आर्थर के राउंड टेबल के लिए प्रसिद्ध है, जो कम-से-कम 1463 ई. से ही इस हॉल में टंगा हुआ है। वास्तव में, इस टेबल का निर्माण 13वीं सदी में हुआ था इसलिए इसको आर्थर के समकालीन नहीं माना जा सकता है। इसके बावजूद भी यह ऐतिहासिक धरोहर के रूप में माना जाता है तथा यह टेबल कई पर्यटकों को आकर्षित करती है। मूल रूप से यह टेबल रंगी हुई नहीं थी, लेकिन 1522 ई. में किंग हेनरी VIII ने इसे रंगवाया था। प्रत्येक किनारों पर राउंड टेबल के नाइट्स (महान शूरवीरों) के नाम अंकित हैं तथा किंग आर्थर का सिंहासन भी इस टेबल के ऊपर है। टेबल के सामने प्रिंस चार्ल्स का 'वेडिंग गेट्स' (वैवाहिक द्वार) है। ग्रेट हॉल के चारों ओर मध्ययुगीन बगीचे को पुनर्निर्मित किया गया है। हॉल के साथ-साथ खुदाई से प्राप्त किले के केवल कुछ अवशेष आधुनिक लॉ कोर्ट्स (कानूनी न्यायालयों) के बीच बचे हुए हैं। इमारतों को हटाकर उस स्थान पर किंग्स हाउस (राजमहल) बनाया गया था, अब इसे पेनिनसुला बैरेक के साथ मिलाया गया है जहां कई सैन्य संग्रहालय हैं। विनचेस्टर में आर्मी ट्रेनिंग रेजिमेंट विनचेस्टर (विनचेस्टर का सैन्य प्रशिक्षण केंद्र) भी स्थित है, जिसे सर जॉन मूर बैरेक के नाम से जाना जाता है, जहां सेना में भर्ती होने वाले नए सिपाहियों के प्रशिक्षण की योजना बनाई जाती है।
पूर्वी और दक्षिण अफ्रीका साझा बाजार
गतिविधियां
1999 तक कोमेसा अपनी शुल्क दर में 80 प्रतिशत की कटौती करने में सफल हो चुका था तथा अक्टूबर 2000 तक एक मुक्त व्यापार क्षेत्र गठित करने की ओर अग्रसर था सभी सदस्य देश अपनी शुल्क दर को 2000 तक शून्य स्तर पर लाने के लिये प्रतिबद्ध थे। अधिकांश गैर-शुल्क दर अवरोधों जैसे- परिमाणात्मक प्रतिबंध, लाइसेंस बाध्यता, आयात परमिट और प्रतिबंधात्मक विदेश विनिमय नियंत्रण को 1999 तक हटा लिया गया था। व्यापार उदारीकरण और परिवहन सुविधा के फलस्वरूप कोमेसा के आंतरिक व्यापार में 15 प्रतिशत की दर से वृद्धि हो रही है कोमेसा ने पूर्वी और दक्षिणी अफ्रीका व्यापार एवं विकास बैंक, पुनर्बीमा कम्पनी तथा निकास गृह (Clearing House) जैसी विशिष्ट संस्थाओं का भी गठन किया है ताकि सदस्य देशों को आवश्यक वित्तीय तथा सेवा सहायता उपलब्ध हो सके 31 अक्टूबर, 2000 को असाधारण शिखर बैठक में, मुक्त व्यापार क्षेत्र (एफटीए) प्राप्त कर लिया गया, जब नौ सदस्य देशों, नामतः जिबूती, केन्या, मेडागास्कर, मलावी, मॉरीशस, सूडान, जाम्बिया, और जिम्बाब्वे ने 1992 में अपनाई गई टैरिफ न्यूनीकरण अनुसूची के अनुरूप सीओएमईएसए- उत्पादित उत्पादों पर अपने टैरिफ को हटा दिया। इसने 1984 में शुरू व्यापार उदारीकरण कार्यक्रम की तीव्र किया बुरुंडी और रवांडा 1 जनवरी, 2004 को एफटीए में शामिल हुए और वर्ष 2006 में कोमोरोस और लीबिया भी इससे जुड़ गए। इन एफटीए सदस्यों ने न केवल सीमाकर प्रशुल्कों को समाप्त किया अपितु मात्रात्मक प्रतिबंधों और अन्य गैर-प्रशुल्क बाधाओं को भी दूर करने का अंतिम प्रयास कर रहे हैं सीओएमईएसए अफ्रीकन इकोनॉमिक कम्युनिटी के स्तंभों में से एक है। वर्ष 2008 में, सीओएमईएसए, एफटीए को ईस्ट अफ्रीकन कम्युनिटी (ईएसी) और द सदर्न अफ्रीका डेवलपमेंट कम्युनिटी (एसएडीसी) दो अन्य अफ्रीकी व्यापार गुटों में विस्तारित करने पर सहमत हो गए।
विंचेस्टर
विनचेस्टर विश्वविद्यालय
विनचेस्टर विश्वविद्यालय (पूर्व काल के किंग एलफर्ड कॉलेज) मुख्य रूप से विनचेस्टर, हैम्पशायर, इंग्लैंड में स्थित एक ब्रिटिश राजकीय विश्वविद्यालय है। 1840 ई. से पहले स्थापित यह विश्वविद्यालय मुख्य रूप से डायोसेसन ट्रेनिंग सेंटर (बिशप प्रशिक्षण केन्द्र) का मूल स्थान है। विनचेस्टर विश्वविद्यालय का प्रारंभ टीचर ट्रेनिंग कॉलेज (शिक्षक प्रशिक्षण महाविद्यालय) के रूप में हुआ। यह इसी उद्देश्य के लिए निर्मित कैंपस में सिटी सेंटर के नजदीक स्थित है। विनचेस्टर कला विद्यालय साउथेम्प्टन विश्वविद्यालय का एक भाग है।
विनचेस्टर कॉलेज
विनचेस्टर कॉलेज की इमारत एक पब्लिक स्कूल के समान है, जिसका निर्माण विलियम ऑफ वाईकेहम ने करवाया था, यह पहली बार 1382 ई. में बनी थी तथा अभी भी मौजूद है। यहां दो प्रांगण, एक गेटहाउस, मठ, हॉल, कॉलेज का भव्य गिरिजाघर है तथा इटचेन नदी की एक धारा इसके 'द वाटर मीडोज' से भी होकर बहती है। इसे गरीब छात्रों को शिक्षित करने के उद्देश्य से बनाया गया था ताकि वे न्यू कॉलेज, ऑक्सफोर्ड में प्रवेश पाने अथवा गिरिजाघर में जीवन बिताने के काबिल बन सकें.
सेंट क्रॉस अस्पताल
सेंट क्रॉस अस्पताल के अल्महाउसेज तथा विशाल नॉर्मन चैपल की स्थापना हेनरी डे ब्लोइस द्वारा 1130 ई. में सिटी सेंटर के ठीक बाहर कराई गई थी। लगभग 14वीं शताब्दी से लेकर आज तक भी यहां मुसाफिरों को खाने पीने का सामान वितरित किया जाता है। इसका उदेश्य कैंटरबरी से होकर जाने वाले तीर्थयात्रियों को सहायता प्रदान करना था।
अन्य इमारतें
अन्य महत्वपूर्ण ऐतिहासिक इमारतों में शामिल हैं, 1871 ई. में गोथिक पुनरुत्थान शैली में निर्मित गिल्डहॉल, विलियम बटरफील्ड द्वारा डिजाइन किया गया रॉयल हैम्पशायर काउंटी हॉस्पीटल, तथा शहर के अनेक जल-कारखानों में से एक जो सिटी सेंटर से होकर बहने वाली इटचेन नदी की विभिन्न धाराओं के जल से चालित होते हैं। विनचेस्टर सिटी मिल को अभी हाल में ही फिर से चालू किया गया है तथा यहां फिर से जल विद्युत द्वारा अनाज की पिसाई हो रही है। यह मिल नेशनल ट्रस्ट के अधीन है।
हालांकि विनचेस्टर शहर द्वितीय विश्व युद्ध की समाप्ति के बाद भी बचा हुआ था, पुराने शहर के लगभग 30 प्रतिशत भाग को आधुनिक कार्यालय की आवश्यकताओं (विशेष रूप से हैम्पशायर काउंटी काउंसिल और विनचेस्टर सिटी काउंसिल में) के अनुरूप इमारतें बनाने हेतु नष्ट कर दिया गया था। 1980 के उत्तरार्ध से इस शहर में नृशंस युद्ध की याद दिलाने वाली संरचनाओं के स्थान पर धीरे-धीरे आधुनिक समय के अनुरूप विकास को देखा जा रहा है।
शिक्षा
विनचेस्टर में कई शैक्षिक संस्थाएं हैं।
यहां तीन राज्य माध्यमिक स्कूल हैं: किंग्स स्कूल विनचेस्टर, द वेस्टगेट स्कूल और द हेनरी ब्यूफोर्ट स्कूल. ये सभी ख्याति प्राप्त संस्थाएं हैं। 'सिक्स्थ फॉर्म' पीटर साइमंड्स कॉलेज विनचेस्टर का मुख्य कॉलेज है; इसे यूके के सर्वश्रेष्ठ एवं सबसे बड़े सिक्स्थ फॉर्म कॉलेजों में गिना जाता है।
निजी स्वामित्व वाले प्रारंभिक स्कूलों में शामिल हैं, द पिलग्रिम्स स्कूल विनचेस्टर, ट्वाईफोर्ड स्कूल, प्रिंसेस मीड स्कूल इत्यादि. 13-18 आयु-वर्ग के छात्रों को प्रवेश देने वाला विनचेस्टर कॉलेज ब्रिटेन के सर्वाधिक प्रसिद्ध कॉलेजों में से एक है तथा यहां के कई छात्र उच्च दर्जे के विश्वविद्यालयों में प्रवेश पाते हैं। सेंट स्विथन लड़कियों का एक पब्लिक स्कूल है, जो अक्सर जीसीएसई और ए-लेवल परिणामों की उत्कृष्ट सूची में दिखाई देता है।
खेल
विनचेस्टर, 'विनचेस्टर ऑलस्टार्स' फुटबॉल टीम के लिए प्रसिद्ध है। विनचेस्टर ऑलस्टार्स, इस्टली के '5 ए साइड लीग' में हिस्सा लेता है।
विनचेस्टर की महिलाओं की भी सफलतापूर्वक खेलने वाली टीमें हैं, जैसे विनचेस्टर सिटी वुमन एफसी जो फिलहाल हैम्पशायर काउंटी लीग डिविजन 1 में खेल रही है तथा हाल में लीग में अपराजित रही थी। इस क्लब में सभी सामर्थ्य और सभी उम्र के खिलाड़ियों की आवश्यकताओं का ध्यान रखा जाता है।
विनचेस्टर में विनचेस्टर आरएफसी नामक एक रग्बी यूनियन टीम तथा 'विनचेस्टर एंड डिस्ट्रिक एसी' नामक एक प्रगतिशील एथलेटिक्स क्लब भी मौजूद है।
इस शहर में एक प्रगतिशील रोलर हॉकी टीम है, जिन्हें रिवर पार्क लीजर सेंटर में प्रशिक्षित किया जाता है।
विनचेस्टर कॉलेज फुटबॉल की खोज तथा उसका नामकरण विनचेस्टर कॉलेज द्वारा ही किया गया है; इस खेल को कॉलेज तथा कुछ छोटे अफ्रीकी/ दक्षिण अमेरिकी समुदायों में व्यापक रूप से खेला जाता है।
कानूनी अदालतें
विनचेस्टर संयुक्त कोर्ट केन्द्र में एक क्राउन कोर्ट तथा काउंटी कोर्ट शामिल हैं। इसे 'हर मैजेस्टी कोर्ट सर्विस' द्वारा प्रशासित किया जाता है जो न्याय मंत्रालय की कार्यकारी एजेंसी है। विनचेस्टर एक प्रथम श्रेणी न्यायालय केंद्र है तथा यहां उच्च न्यायालय के न्यायाधीशों द्वारा अपराधिक एवं नागरिक मामलों की सुनवाई की जाती है (हाई कोर्ट के डिस्ट्रिक रजिस्ट्री में). 1995 का रोज वेस्ट हत्या का मुकदमा यहां का सर्वाधिक प्रसिद्ध मामला रहा है।
विनचेस्टर में एक अलग डिस्ट्रिक प्रोबेट रजिस्ट्री भी है जो उच्च न्यायालय का एक भाग है।
मीडिया और संस्कृति
1974 ई. से विनचेस्टर हैट फेयर नामक एक वार्षिक उत्सव की मेजबानी करता आ रहा है; यह एक स्ट्रीट थिएटर उत्सव है जिसमें शहर के कई स्थानों पर अभिनय, कार्यशाला तथा सभाएं आयोजित की जाती हैं।
विनचेस्टर में यूके के सबसे बड़े और सफलतम कृषक बाजारों में से एक का आयोजन किया जाता है; यहां 100 या उससे अधिक स्टॉल लगाये जाते हैं तथा इसे फार्मा (FARMA) द्वारा प्रमाणित किया गया है। कृषक बाजार टाउन सेंटर में प्रत्येक महीने के दूसरे और अंतिम रविवार को लगता है।
चैनल 4 टेलीविजन पर 26 अक्टूबर 2006 को प्रसारित द बेस्ट एंड वर्स्ट प्लेसेज टू लिव इन द यूके कार्यक्रम में विनचेस्टर को "बेस्ट प्लेस इन द यूके टू लीव इनः 2006" के रूप में चुना गया था। इसी कार्यक्रम के 2007 के संस्करण में, विनचेस्टर एडिनबर्ग के बाद दूसरे स्थान पर रहा था।
2003 में, आइडलर पत्रिका के पाठकों द्वारा मनोनीत यूके के 50 'क्रैप टाउन्स (घटिया शहर)' की सूची में विनचेस्टर को पांचवे स्थान पर रखा गया था।
पंक रॉक संगीत के गायक और लेखक फ्रैंक टर्नर विनचेस्टर के निवासी हैं और इस तथ्य का जिक्र वे प्रायः अपने कार्यक्रमों तथा अपने संगीत में भी करते हैं। टीवी प्रस्तुतकर्ता/मॉडल एलेक्सा चुंग ने वेनचेस्टर के सिक्स्थ फॉर्म कॉलेज से अपनी शिक्षा प्राप्त की थी।
पॉली एंड बिलेट्स डोउक्स बंद का गठन भी विनचेस्टर में ही किया गया था और वे आज भी यहीं स्थित हैं।
गीत लेखक, गायक और ड्रमर रेजरलाइट एंडी बरोज विनचेस्टर के निवासी हैं। हास्य अभिनेता जैक डी ने विनचेस्टर के पीटर साइमंड्स कॉलेज में अपनी पढ़ाई की थी।
कॉलीन फर्थ भी विनचेस्टर के ही निवासी हैं।
काल्पनिक कथाओं में विनचेस्टर
12वीं सदी का विनचेस्टर, केन फौलेट द्वारा लिखी पुस्तक पिलर्स ऑफ द अर्थ में वर्णित स्थलों में से एक है।
विनचेस्टर, सैमुअल योड की एक प्रलय-पश्चात साइंस फिक्शन सीरीज स्वोर्ड ऑफ द स्पिरिट्स का मुख्य स्थान भी है। ये किताबें जॉन क्रिस्टोफर के उपनाम के तहत प्रकाशित हुई थीं।
भालूमार घरघोडा मण्डल
भालूमार घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
विंचेस्टर
काल्पनिक कथाओं में विनचेस्टर
मर्लिन फिल्म में, राजा उथर्स की पहली विजय यात्रा ब्रिटेन के विनचेस्टर से ही शुरू हुई थी, जिसमें मर्लिन द्वारा पतन की भविष्यवाणी की गई थी।
काल्पनिक विनचेस्टर, हार्डी के टेस ऑफ दी डी'उबरविलेस उपन्यास में विंटनसेस्टर के रूप में दिखाई देता है; तथा कुछ मायनों में इसको विंचेस्टर कॉलेज में पढ़े एंथोनी ट्रोलोप के बारसेटशायर उपन्यासों में वर्णित बारचेस्टर के मॉडल के रूप में भी माना जा सकता है; कहा जाता है कि वार्डेन, सेंट क्रॉस के अस्पताल के एक घोटाले पर आधारित है।
फिलिप पुलमैन के उपन्यास द सटल नाइफ (जो उनकी डार्क मटेरियल्स ट्रिलोजी का हिस्सा है) के पुरूष नायक विल पैरी को विनचेस्टर के निवासी के रूप में दर्शाया गया है। हालांकि, इस उपन्यास को विनचेस्टर पर आधारित नहीं कहा जा सकता.
जापानी मंगा  डेथ नोट में वर्णित अनाथालय द वैमीज हाउस विनचेस्टर में स्थित है; इस अनाथालय की स्थापना क्वीलिश वैमी द्वारा की गई थी, तथा जासूस एल के उत्तराधिकारी (मेल्लो, नीयर और मैट्ट) इसी अनाथालय में पले-बढ़े थे।
विनचेस्टर के नजदीक स्थित एक काल्पनिक संपत्ति, सर आर्थर कॉनन डॉयल द्वारा लिखित एक शेरलॉक होल्म्स उपन्यास द प्रॉबल्म ऑफ थोर ब्रिज के एक अपराध स्थल का दृश्य है; जबकि उनके उपन्यास द एडवेंचर ऑफ द कॉपर बीचेज के कुछ दृश्य इसी शहर के हैं।
विलियम मेकपीस थेकेरे द्वारा लिखित उपन्यास हेनरी एसमंड के एक दृश्य में विनचेस्टर गिरिजाघर की गायन मंडली को चित्रित किया गया है।
विनचेस्टर गिरिजाघर का जिक्र जेम्स हर्बर्ट के डरावनी उपन्यास द फॉग में भी आता है।
गैरी एंडरसन के 1967 और 1968 के कार्यक्रम कैप्टन स्कारलेट एंड दी मिसटेरन्स की एंडरसन द्वारा (या उनकी स्वीकृति से) प्रकाशित पृष्ठभूमि सामग्री में, एंडरसन ने विनचेस्टर को अपने मुख्य पात्र कैप्टन स्कारलेट, जिसका वास्तविक नाम पॉल मेटकाफे है, का जन्मस्थान बताया है।
किंग स्टीफेन तथा महारानी मटिल्डा के बीच हुए इंगलिश गृह युद्व के दौरान 1141 ई. में होने वाली विनचेस्टर की घेराबंदी, ऐन एक्सीलेंट मिस्ट्री नामक जासूसी उपन्यास का एक महत्वपूर्ण हिस्सा है; यह उपन्यास एलीस पीटर नाम के तहत लिखने वाले एडिथ परगेटर द्वारा रचित ब्रदर कैडफेल क्रोनिकल्स का एक हिस्सा है।
जुड़वां शहर - पड़ोसी शहर
विनचेस्टर इनसे जुड़ा हुआ है।
विनचेस्टर जनपद निम्नलिखित के साथ जुड़ा हुआ है
यह शहर विनचेस्टर, वर्जीनिया का पड़ोसी शहर भी है। विनचेस्टर (यूके) के मेयर प्रतिवर्ष बसंत के मौसम में विनचेस्टर (वीए) में मनाये जाने वाला त्योहार शेनानडोआ एपल ब्लोसोम फेस्टिवल में स्वतंत्र रूप से कभी भी हिस्सा ले सकते हैं। वर्जीनिया शहर का नाम भी इंग्लैंड के विनचेस्टर से ही लिया गया है।
पेरिस, फ्रांस स्थित एक उपनगर ली क्रेमलिन-बिसेट्रे (23,724 निवासी) का नामकरण विनचेस्टर शहर के नाम पर ही किया गया है, इसका श्रेय 13वीं सदी के अंत में विनचेस्टर के बिशप, पोंटोइज के जॉन द्वारा बनवाये गए एक बंगले को जाता है।
राजस्थान विधान सभा
राजस्थान विधान सभा भारतीय राज्य राजस्थान में एकसदनीय विधानमंडल है। यह राज्य की राजधानी जयपुर में स्थित है। विधान सभा सदस्यों अर्थात विधायकों का चुनाव सीधे जनता करती है। वर्तमान में इसमें विधायक संख्या 200 है। यदि जल्दी भंग नहीं किया जाए तो इसका समयान्तराल 5 वर्ष है। 1957 में 160 सदस्यों को बढ़ाकर 176 किया गया था ( जो कि राजस्थान की अजमेर रियासत के विलय की वजह से बढ़ाई गई थी तथा 1967 में सीटों को बढ़ा कर 184 कर दिया था और 1977 में 184 से बढ़ा कर 200 कर दिया गया तथा 2026 तक 200 ही रखा जाएगा।
इतिहास
प्रथम राजस्थान विधान सभा (1952-1957) का उद्घाटन 31 मार्च 1952 को हुआ। इसमें 160 सदस्य थे। वर्तमान में राजस्थान विधानसभा के अंदर 200 सीटें हैं15वी विधान सभा के अध्यक्ष सी.पी. जोशी है। 15वी विधानसभा में कांग्रेस पार्टी ने युवा नेता प्रदेसाध्यक्ष सचिन पायलट ओर अनुभवी नेता अशोक गहलोत के नेतृत्व में चुनाव जीता और अशोक गहलोत ने तीसरी बार मुख्यमंत्री पद की शपथ ली । युवा और जनप्रिय नेता सचिन पायलट को उपमुख्यमंत्री के पद से संतुष्ट होना पडा, 199 सीटों के लिए हुई चुनाव में कांग्रेस पार्टी ने 99+1(गठबंधन) सीटें जीत कर सरकार बनाई । इसके बाद हुये लोकसभा चुनाव मे राजस्थान की जनता ने 25 लोकसभा सीटो पर भाजपा को जिताया
प्रभावी विभव
प्रभावी विभव (effective potential या effective potential energy) एक गणितीय व्यंजक है जो एक ही विभव में बहुत सारे प्रभावों का समावेश कर देता है। प्रायः इसका उपयोग ग्रहों की कक्षा (ऑर्बिट) की गणना करने में किया जाता है।
गोपालपुर गाँव, धरहरा (मुंगेर)
गोपालपुर धरहरा, मुंगेर जिला, मुंगेर, बिहार स्थित एक गाँव है।
नारायण पण्डित
नारायण पण्डित प्रसिद्ध संस्कृत नीतिपुस्तक हितोपदेश के रचयिता थे। पुस्तक के अंतिम पद्यों के आधार पर इसके रचयिता का नाम नारायण ज्ञात होता है।
नारायणेन प्रचरतु रचितः संग्रहोऽयं कथानाम्
पण्डित नारायण ने पंचतन्त्र तथा अन्य नीति के ग्रंथों की सहायता से हितोपदेश नामक इस ग्रंथ का सृजन किया। स्वयं पं॰ नारायण जी ने स्वीकार किया है--
पंचतन्त्रान्तथाडन्यस्माद् ग्रंथादाकृष्य लिख्यते।
इसके आश्रयदाता का नाम धवलचंद्रजी है। धवलचंद्रजी बंगाल के माण्डलिक राजा थे तथा नारायण पण्डित राजा धवलचंद्रजी के राजकवि थे। मंगलाचरण तथा समाप्ति श्लोक से नारायण की शिव में विशेष आस्था प्रकट होती है।
उनके समय के बारे में ठीक से ज्ञात नहीं है। कथाओं से प्राप्त साक्ष्यों के विश्लेषण के आधार पर डॉ॰ फ्लीट कर मानना है कि इसकी रचना काल ११ वीं शताब्दी के आस- पास होना चाहिये। हितोपदेश का नेपाली हस्तलेख १३७३ ई. का प्राप्त है। वाचस्पति गैरोलाजी ने इसका रचनाकाल १४ वीं शती के आसपास माना है। इन तथ्यों से नारायण पण्डित का काल ११वीं से १४वीं शताब्दी के आसपास का मालूम होता है।
रुवाल, भनोली तहसील
रुवाल, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
समकोण त्रिभुज
ज्यामिति में समकोण त्रिभुज की परिभाषा एक ऐसे त्रिभुज के रूप में की जाती है जिसका एक कोण 90 अंश का (अर्थात, समकोण) हो।
समकोण त्रिभुज में समकोण के अलावा अन्य दोनो कोणों (जो कर्णभुजा के साथ जुडे हुए है)का योग 90डिग्री होता है। समकोण में कर्ण भुजा के अलावा लंब व आधार भुजा का निर्धारण हम किसी समकोण के अलावा एक कोण के आधार पर करते है कर्ण और एक अन्य भुजा के मध्य अगर एक कोण का मान दे रखा होता हे तो उस अन्य भुजा को आधार के नाम से जानते है और उस बनाए गए कोण के सामने वाली भुजा को लंब से प्रदर्शित करते हैं। अगर हम मान लेते है कि कर्ण ओर आधार के मध्य कोण X हैं तो समकोण त्रिभुज की प्रत्येक दो भुजा के मध्य अनुपात को निम्न नाम से दर्शाते है।
लंब/कर्ण= SinX ;कर्ण/लंब= CosecX
लंब/आधार= TanX ;आधार/लंब= CotX
भारतीय धर्म (मैक्स वेबर)
मैक्स वेबर ने धर्म के तुलनात्मक अध्ययन में हिंदू एवं बौद्ध धर्म का भी अध्ययन किया। सन १९१६ में इस विषय पर उन्होंने जर्मन भाषा में "हिन्दू धर्म और बौद्ध धर्म" (Hinduismus und Buddhismus) नाम की पुस्तक लिखी। इसमें उन्होंने यह बताने का प्रयास किया कि किस प्रकार इन धर्मों की मान्यताओं तथा प्रोटेस्टेंट धर्म की मान्यताओं एवं आचार संहिताओं में अन्तर है। उन्होंने इसी आधार पर यह प्रतिपादित करने का प्रयास किया कि भारत में पूँजीवाद विकसित न होने का कारण हिंदू धर्म की मान्यताएँ एवं आचार संहिताएँ ही हैं।
धमारा घाट रेल दुर्घटना
भारतीय राज्य बिहार में सहरसा-समस्तीपुर रेलखंड के बीच धमारा घाट स्टेशन पर 19 अगस्त 2013 सोमवार सुबह 8.30 बजे राज्यरानी सुपरफास्ट ट्रेन की चपेट में आकर 37 यात्रियों की मौत हो गई, तथा सौ से अधिक घायल हो गए।  गुस्साई भीड़ ने दो ट्रेनों में आग लगा दी। खगड़िया के कात्यायनी में सावन के हर सोमवार पर लगने वाले मेले में जा रहे श्रद्धालु बड़ी संख्या में धमारा घाट आते हैं। इस स्टेशन पर तीन लाइनें हैं। सुबह दो लाइनों पर समस्तीपुर-सहरसा सवारी गाड़ी (पैसेंजर ट्रेन) व सहरसा-समस्तीपुर पैसेंजर ट्रेन खड़ी थीं। इन सवारी गाड़ियों से यात्री उतर कर बीच की रेल पटरी को पार कर रहे थे कि तभी तेज गति से आ रही राज्यरानी सुपरफास्ट ट्रेन यात्रियों से भरे रेलवे ट्रैक को चीरती चली गई। बिहार सरकार ने मृतक के परिजनों को दो-दो लाख रुपये मुआवजा देने की घोषणा की है।
दल के खेल
एक दल के खेल या टीम स्पोर्ट में कोई भी खेल शामिल होता है जहाँ व्यक्ति विरोधी टीमों में संगठित होते हैं जो जीतने के लिए प्रतिस्पर्धा करते हैं या अपने दर्शकों का मनोरंजन करने के लिए सहयोग करते हैं। टीम के सदस्य एक साझा उद्देश्य के लिए एक साथ कार्य करते हैं। यह कई तरीकों से किया जा सकता है जैसे कि विरोधी टीम को आउटस्कोर करना। टीम के सदस्य लक्ष्य निर्धारित करते हैं, निर्णय लेते हैं, संवाद करते हैं, संघर्ष का प्रबंधन करते हैं, और अपने उद्देश्यों को पूरा करने के लिए सहायक, भरोसेमंद माहौल में समस्याओं का समाधान करते हैं। उदाहरण हैं बास्केटबॉल, वॉलीबॉल , रग्बी , वाटर पोलो , हैंडबॉल , लैक्रोस , क्रिकेट , बेसबॉल , तथा फ़ुटबॉल और हॉकी के विभिन्न रूप। टीम के खेल में सफलता प्राप्त करने के लिए टीम के सदस्यों के बीच आंतरिक समन्वय की आवश्यकता होती है।
टीम स्पोर्ट्स का अभ्यास विरोधी टीमों के बीच किया जाता है, जहां खिलाड़ी आम तौर पर एक उद्देश्य को प्राप्त करने के लिए सीधे और साथ-साथ बातचीत करते हैं। उद्देश्य में अक्सर टीम के साथी शामिल होते हैं जो अंक स्कोर करने के लिए नियमों के एक सेट के अनुसार गेंद या इसी तरह की वस्तु की गति को सुगम बनाते हैं।
अन्य प्रकार के टीम खेलों में, कोई विरोधी टीम या पॉइंट स्कोरिंग नहीं हो सकती है, उदाहरण के लिए, पर्वतारोहण । एक विरोधी टीम के खिलाफ बनाए गए अंकों के बजाय, चढ़ाई या चलने की सापेक्ष कठिनाई उपलब्धि का पैमाना है। कुछ खेलों में जहां प्रतिभागियों को एक टीम द्वारा प्रवेश दिया जाता है, वे न केवल अन्य टीमों के सदस्यों के खिलाफ प्रतिस्पर्धा करते हैं बल्कि चैंपियनशिप स्टैंडिंग के लिए अंकों के लिए एक दूसरे के खिलाफ भी प्रतिस्पर्धा करते हैं।
उदाहरण के लिए, मोटरस्पोर्ट, विशेष रूप से फ़ॉर्मूला वन । हालांकि साइकिल चलाने में , टीम के सदस्य अभी भी एक-दूसरे के साथ प्रतिस्पर्धा में रहते हुए, एक, आमतौर पर एक विशेषज्ञ, टीम के सदस्य को उच्चतम संभव फिनिशिंग स्थिति में सहायता करने की दिशा में काम करेंगे। इस प्रक्रिया को टीम ऑर्डर के रूप में जाना जाता है और हालांकि पहले स्वीकार किया गया था, 2002 और 2010 के बीच फ़ॉर्मूला वन  में प्रतिबंधित कर दिया गया था। 2010 के जर्मन ग्रैंड प्रिक्स में टीम के आदेश से जुड़े विवाद के बाद , 2011 सीज़न के रूप में विनियमन को हटा दिया गया था ।
मुकुंद राम तांती
मुकुंद राम तांती (15 मार्च 1902–18 अप्रैल 2005) एक भारतीय स्वतंत्रता सेनानी और राजनितिज्ञ थे। वह 1952 में तत्कालीन बिहार में बहरागोड़ा -घाटशिला संयुक्त विधानसभा क्षेत्र के प्रथम विधायक भी थे।
निजी जीवन
मुकुंद राम तांती का जन्म 15 मार्च 1902 को वर्तमान झारखंड राज्य में चाईबासा के पोखारिया गांव में पान-तांती समुदाय में हुआ था। अपने संपूर्ण जीवन काल में समाज के दबे कुचले लोगों के उनके हक और अधिकार के लिए आवाज बुलंद करने का काम करते रहे। पान-तांती समाज के उत्थान में उनका महत्वपूर्ण योगदान रहा तथा उन्हें पान गुरु के नाम से भी जाना जाता था। मुकुंदराम तांती, झडी़लाल दास, सुखदेव बाबू एवं पान समाज के अन्य नेतागण के प्रयास के फलस्वरूप पान समाज को अनुसूचित जाति की दर्जा प्राप्त हुआ।
वह 29 वर्षों तक टाटा स्टील जोड़ा माइन्स में कार्यरत थे तथा नोआमुंडी जोड़ा माइन्स यूनियन कमेटी के पूर्व अध्यक्ष भी रह चुके हैं। वह एक साफ-सुथरी छवि वाले तथा कर्मठ और सकारात्मक सोच रखने वाले समाजसेवी नेता थे। 18 अप्रैल 2005 को झारखंड राज्य में उनका निधन हुआ।
राजनीतिक जीवन
मुकुंद राम तांती एक साफ-सुथरी छवि वाले तथा कर्मठ और सकारात्मक सोच रखने वाले समाजसेवी नेता थे। उनका पहला आंदोलन एक छोटे से चीनी मिल से आरंभ हुआ था। अपने कर्मठता एवं न्यायप्रियता के चलते वे देखते ही देखते काफी लोकप्रिय हुए।
वह भारतीय स्वतंत्रता आंदोलन में भी सक्रिय रहे तथा पश्चिम सिंहभूम में झारखंड अलग राज्य आंदोलन में महत्वपूर्ण भूमिका निभाई।  1952 में मुकुंद राम तांती के पास जयपाल सिंह मुंडा के द्वारा बिहार विधानसभा चुनाव में बहरागोड़ा विधानसभा क्षेत्र से चुनाव लड़ने के लिए सुझाव आया, उन्होंने इसे स्वीकार किया। 1952 के चुनाव में झारखंड पार्टी से निर्वाचित हुए और आजादी के बाद बहरागोड़ा विधानसभा (वर्तमान घाटशिला -बहरागोड़ा संयुक्त विधानसभा) के प्रथम विधानसभा सदस्य बनें।
विनोबा भावे
आचार्य विनोबा भावे (11 सितम्बर 1895 - 15 नवम्बर 1982) भारत के स्वतंत्रता संग्राम सेनानी, सामाजिक कार्यकर्ता तथा प्रसिद्ध गांधीवादी नेता थे। उनका मूल नाम विनायक नरहरि भावे था। उन्हे भारत का राष्ट्रीय अध्यापक और महात्मा गांधी का आध्यात्मिक उत्तराधिकारी समझा जाता है।
जीवन परिचय
दर्शनशास्त्र उनका प्रिय विषय था। आश्रम में दाखिल होने के कुछ महिनों के भीतर ही दर्शनशास्त्र की आगे की पढ़ाई के लिए उन्होंने एक वर्ष का अध्ययन अवकाश लिया था।
बचपन
विनोबा के यूं तो दो छोटे भाई और भी थे, मगर मां का सर्वाधिक वात्सल्य विनायक को ही मिला। भावनात्मक स्तर पर विनोबा भी खुद को अपने पिता की अपेक्षा मां के अधिक करीब पाते थे। यही हाल रुक्मिणी बाई का था, तीनों बेटों में ‘विन्या’ उनके दिल के सर्वाधिक करीब था। वे भजन-पूजन को समर्पित रहतीं. मां के संस्कारों का प्रभाव. भौतिक सुख-सुविधाओं के प्रति उदासीनता और त्याग की भावना किशोरावस्था में ही विनोबा के चरित्र का हिस्सा बन चुकी थी। घर का निर्जन कोना उन्हें ज्यादा सुकून देता. मौन उनके अंतर्मन को मुखर बना देता. वे घर में रहते, परिवार में सबके बीच, मगर ऐसे कि सबके साथ रहते हुए भी जैसे उनसे अलग, निस्पृह और निरपेक्ष हों. नहीं तो मां के पास, उनके सान्न्ध्यि में. ‘विन्या’ उनके दिल, उनकी आध्यात्मिक मन-रचना के अधिक करीब था। मन को कोई उलझन हो तो वही सुलझाने में मदद करता. कोई आध्यात्मिक समस्या हो तो भी विन्या ही काम आता. यहां तक कि यदि पति नरहरि भावे भी कुछ कहें तो उसमें विन्या का निर्णय ही महत्त्वपूर्ण होता था। ऐसा नहीं है कि विन्या एकदम मुक्त या नियंत्रण से परे था। परिवार की आचार संहिता विनोबा पर भी पूरी तरह लागू होती थी। बल्कि विनोबा के बचपन की एक घटना है। रुक्मिणी बाई ने बच्चों के लिए एक नियम बनाया हुआ था कि भोजन तुलसी के पौघे को पानी देने के बाद ही मिलेगा. विन्या बाहर से खेलकर घर पहुंचते, भूख से आकुल-व्याकुल. मां के पास पहुंचते ही कहते: रुक्मिणी सोने से पहले समर्थ गुरु रामदास की पुस्तक ‘दास बोध’ का प्रतिदिन अध्ययन करतीं. उसके बाद ही वे चारपाई पर जातीं. बालक विन्या पर इस असर पड़ना स्वाभाविक ही था। वे उसे संत ज्ञानेश्वर, तुकाराम, नामदेव और शंकराचार्य की कथाएं सुनातीं. रामायण, महाभारत की कहानियां, उपनिषदों के तत्व ज्ञान के बारे में समझातीं. संन्यास उनकी भावनाओं पर सवार रहता. लेकिन दुनिया से भागने के बजाय लोगों से जुड़ने पर वे जोर देतीं. संसार से भागने के बजाय उसको बदलने का आग्रह करतीं. अक्सर कहतीं—‘विन्या, गृहस्थाश्रम का भली-भांति पालन करने से पितरों को मुक्ति मिलती है।’ लेकिन विन्या पर तो गुरु रामदास, संत ज्ञानेश्वर और शंकराचार्य का भूत सवार रहता. इन सभी महात्माओं ने अपनी आध्यात्मिक तृप्ति के लिए बहुत कम आयु में अपने माता-पिता और घर-परिवार का बहिष्कार किया था। वे कहते—
बचपन में बहुत कुशाग्र बुद्धि थे विनोबा. गणित उनका प्रिय विषय था। कविता और अध्यात्म चेतना के संस्कार मां से मिले। उन्हीं से जड़ और चेतन दोनों को समान दृष्टि से देखने का बोध जागा. मां बहुत कम पढ़ी-लिखी थीं। पर उन्होने की विन्या को अपरिग्रह, अस्तेय के बारे में अपने आचरण से बताया। संसार में रहते हुए भी उससे निस्पृह-निर्लिप्त रहना सिखाया. मां का ही असर था कि विन्या कविता रचते और और उन्हें आग के हवाले कर देते. दुनिया में जब सब कुछ अस्थाई और क्षणभंगुर है, कुछ भी साथ नहीं जाना तो अपनी रचना से ही मोह क्यों पाला जाए. उनकी मां यह सब देखतीं, सोचतीं, मगर कुछ न कहतीं. मानो विन्या को बड़े से बड़े त्याग के लिए तैयार कर रही हों. विनोबा की गणित की प्रवीणता और उसके तर्क उनके आध्यात्मिक विश्वास के आड़े नहीं आते थे। यदि कभी दोनों के बीच स्पर्धा होती भी तो जीत आध्यात्मिक विश्वास की ही होती. आज वे घटनाएं मां-बेटे के आपसी स्नेह-अनुराग और विश्वास का ऐतिहासिक दस्तावेज हैं।
रुक्मिणी बाई हर महीने चावल के एक लाख दाने दान करती थीं। एक लाख की गिनती करना भी आसान न था, सो वे पूरे महीने एक-एक चावल गिनती रहतीं. नरहरि भावे पत्नी को चावल गिनते में श्रम करते देख मुस्कराते. कम उम्र में ही आंख कमजोर पड़ जाने से डर सताने लगता. उनकी गणित बुद्धि कुछ और ही कहती. सो एक दिन उन्होंने रुक्मिणी बाई को टोक ही दिया—‘इस तरह एक-एक चावल गिनने में समय जाया करने की जरूरत ही क्या है। एक पाव चावल लो. उनकी गिनती कर लो. फिर उसी से एक लाख चावलों का वजन निकालकर तौल लो. कमी न रहे, इसलिए एकाध मुट्ठी ऊपर से डाल लो.’ बात तर्क की थी। लौकिक समझदारी भी इसी में थी कि जब भी संभव हो, दूसरे जरूरी कार्यों के लिए समय की बचत की जाए. रुक्मिणी बाई को पति का तर्क समझ तो आता. पर मन न मानता. एक दिन उन्होंने अपनी दुविधा विन्या के सामने प्रकट करने के बाद पूछा— बेटे ने सबकुछ सुना, सोचा। बोला, ‘मां, पिता जी के तर्क में दम है। गणित यही कहता है। किंतु दान के लिए चावल गिनना सिर्फ गिनती करना नहीं है। गिनती करते समय हर चावल के साथ हम न केवल ईश्वर का नाम लेते जाते हैं, बल्कि हमारा मन भी उसी से जुड़ा रहता है।’ ईश्वर के नाम पर दान के लिए चावल गिनना भी एक साधना है, रुक्मिणी बाई ने ऐसा पहले कहां सोचा था। अध्यात्मरस में पूरी तरह डूबी रहने वाली रुक्मिणी बाई को ‘विन्या’ की बातें खूब भातीं. बेटे पर गर्व हो आता था उन्हें. उन्होंने आगे भी चावलों की गिनती करना न छोड़ा. न ही इस काम से उनके मन कभी निरर्थकता बोध जागा.
ऐेसी ही एक और घटना है। जो दर्शाती है कि विनोबा कोरी गणितीय गणनाओं में आध्यात्मिक तत्व कैसे खोज लेते थे। घटना उस समय की है जब वे गांधी जी के आश्रम में प्रवेश कर चुके थे तथा उनके रचनात्मक कार्यों में बढ़-चढ़कर हिस्सा ले रहे थे। आश्रम में सुबह-शाम प्रार्थना सभाएं होतीं. उनमें उपस्थित होने वाले आश्रमवासियों की नियमित गिनती की जाती. यह जिम्मेदारी एक कार्यकर्ता थी। प्रसंग यह है कि एक दिन प्रार्थना सभा के बाद जब उस कार्यकर्ता ने प्रार्थना में उपस्थित हुए आगंतुकों की संख्या बताई तो विनोबा झट से प्रतिवाद करते हुए बोले—
कार्यकर्ता को अपनी गिनती पर विश्वास था, इसलिए वह भी अपनी बात पर अड़ गया। कर्म मंे विश्वास रखने वाले विनोबा आमतौर पर बहस में पड़ने से बचते थे। मगर उस दिन वे भी अपनी बात पर अड़ गए। आश्रम में विवादों का निपटान बापू की अदालत में होता था। गांधी जी को अपने कार्यकर्ता पर विश्वास था। मगर जानते थे कि विनोबा यूं ही बहस में नहीं पड़ने वाले. वास्तविकता जानने के लिए उन्होंने विनोबा की ओर देखा. तब विनोबा ने कहा—‘प्रार्थना में सम्मिलित श्रद्धालुओं की संख्या जितनी इन्होंने बताई उससे एक कम ही थी।’ ‘वह कैसे?’ ‘इसलिए कि एक आदमी का तो पूरा ध्यान वहां उपस्थित सज्जनों की गिनती करने में लगा था।’ गांधीजी विनोबा का तर्क समझ गए। प्रार्थना के काम में हिसाब-किताब और दिखावे की जरूरत ही क्या. आगे से प्रार्थना सभा में आए लोगों की गिनती का काम रोक दिया गया। युवावस्था के प्रारंभिक दौर में ही विनोबा आजन्म ब्रह्मचारी रहने की ठान चुके थे। वही महापुरुष उनके आदर्श थे जिन्होंने सत्य की खोज के लिए बचपन में ही वैराग्य ओढ़ लिया था। और जब संन्यास धारण कर ब्रह्मचारी बनना है, गृहस्थ जीवन से नाता ही तोड़ना है तो क्यों न मन को उसी के अनुरूप तैयार किया जाए. क्यों उलझा जाए संबंधों की मीठी डोर, सांसारिक प्रलोभनों में. ब्रह्मचर्य की तो पहली शर्त यही है कि मन को भटकने से रोका जाए. वासनाओं पर नियंत्रण रहे। किशोर विनायक से किसी ने कह दिया था कि ब्रह्मचारी को किसी विवाह के भोज में सम्मिलित नहीं होना चाहिए। वे ऐसे कार्यक्रमों में जाने से अक्सर बचते भी थे। पिता नरहरि भावे तो थे ही, यदि किसी और को ही जाना हुआ तो छोटे भाई चले जाते. विनोबा का तन दुर्बल था। बचपन से ही कोई न कोई व्याधि लगी रहती. मगर मन-मस्तिष्क पूरी तरह चैतन्य. मानो शरीर की सारी शक्तियां सिमटकर दिमाग में समा गई हांे. स्मृति विलक्षण थी। किशोर विनायक ने वेद, उपनिषद के साथ-साथ संत ज्ञानेश्वर, तुकाराम, नामदेव के सैकड़ों पद अच्छी तरह याद कर लिए थे। गीता उन्हें बचपन से ही कंठस्थ थी। आगे चलकर चालीस हजार श्लोक भी उनके मानस में अच्छी तरह रम गए।
विनायक की बड़ी बहन का विवाह तय हुआ तो मानो परीक्षा की घड़ी भी करीब आ गई। उन्होंने तय कर लिया कि विवाह के अवसर पर भोज से दूर रहेंगे. कोई टोका-टाकी न करे, इसलिए उन्होंने उस दिन उपवास रखने की घोषणा कर दी। बहन के विवाह में भाई उपवास रखे, यह भी उचित न था। पिता तो सुनते ही नाराज हो गए। मगर मां ने बात संभाल ली। उन्होंने बेटे को साधारण ‘दाल-भात’ खाने के लिए राजी कर लिया। यही नहीं अपने हाथों से अलग पकाकर भी दिया। धूम-धाम से विवाह हुआ। विनायक ने खुशी-खुशी उसमें हिस्सा लिया। लेकिन अपने लिए मां द्वारा खास तौर पर बनाए दाल-भात से ही गुजारा किया। मां-बेटे का यह प्रेम आगे भी बना रहा। आगे चलकर जब संन्यास के लिए घर छोड़ा तो मां की एक लाल किनारी वाली धोती और उनके पूजाघर से एक मूति साथ ले गए। मूर्ति तो उन्होंने दूसरे को भेंट कर दी थी। मगर मां की धोती जहां भी वे जाते, अपने साथ रखते. सोते तो सिरहाने रखकर. जैसे मां का आशीर्वाद साथ लिए फिरते हों. संन्यासी मन भी मां की स्मृतियों से पीछा नहीं छुटा पाया था। मां के संस्कार ही विनोबा की आध्यात्मिक चेतना की नींव बने। उन्हीं पर उनका जीवनदर्शन विकसित हुआ। आगे चलकर उन्होंने रचनात्मकता और अध्यात्म के क्षेत्र में जो ख्याति अर्जित की उसके मूल में भी मां की ही प्रेरणाएं थीं।
रुक्मिणी बाई कम पढ़ी-लिखीं थीं। संस्कृत समझ नहीं आती थीं। लेकिन मन था कि गीता-ज्ञान के लिए तरसता रहता. एक दिन मां ने अपनी कठिनाई पुत्र के समक्ष रख ही दी—
विनोबा धार्मिक संस्कारों में पाखंड के विरोधी थे। मां के निधन के समय भी विनोबा का अपने पिता और भाइयों से मतभेद हुआ। विनोबा ब्राह्मणों के हाथ से परंपरागत तरीके से दाह-संस्कार का विरोध कर रहे थे। लेकिन परिवार वालों की जिद के आगे उनकी एक न चली. विनोबा भी अपने सिद्धांतों पर अडिग थे। नतीजा यह कि जिस मां को वे सबसे अधिक चाहते थे, जो उनकी आध्यात्मिक गुरु थीं, उनके अंतिम संस्कार से वे दूर ही रहे। मां को उन्होंने भीगी आंखों से मौन विदाई दी। आगे चलकर 29 अक्टूबर 1947 को विनोबा के पिता का निधन हुआ तो उन्होंने वेदों के निर्देश कि ‘मिट्टी पर मिट्टी का ही अधिकार है’ का पालन करते हुए उनकी देह को अग्नि-समर्पित करने के बजाय, मिट्टी में दबाने जोर दिया। तब तक विनोबा संत विनोबा हो चुके थे। गांधी जी का उन्हें आशीर्वाद था। इसलिए इस बार उन्हीं की चली.
मां की गीता में आस्था थी। वे विनोबा को गीता का मराठी में अनुवाद करने का दायित्व सौंपकर गई थीं। विनोबा उस कार्य में मनोयोग से लगे थे। आखिर अनुवाद कर्म पूरा हुआ। पुस्तक का नाम रखा गया- गीताई. गीता़+आई = गीताई. महाराष्ट्र में ‘आई’ का अभिप्राय ‘मां के प्रति’ से है; यानी मां की स्मृति उसके नेह से जुड़ी-रची गीता. पुत्र की कृति को देखने के लिए तो रुक्मिणी बाई जीवित नहीं थीं। मगर उनकी याद और अभिलाषा से जुड़ी गीताई, महाराष्ट्र के घर-घर में माताओं और बहनों के कंठ-स्वर में ढलने लगी। उनकी अध्यात्म चेतना का आभूषण बन गई। गांधी जी ने सुना तो अनुवाद कर्म की भूरि-भूरि प्रशंसा की। जो महिलाएं संस्कृत नहीं जानती थीं, जिन्हें अपनी भाषा का भी आधा-अधूरा ज्ञान था, उनके लिए सहज-सरल भाषा में रची गई ‘गीताई’, गीता की आध्यात्मिकता में डूबने के लिए वरदान बन गई।
सन्यास की साध
विनोबा को बचपन में मां से मिले संस्कार युवावस्था में और भी गाढ़े होते चले गए। युवावस्था की ओर बढ़ते हुए विनोबा न तो संत ज्ञानेश्वर को भुला पाए थे, न तुकाराम को। वही उनके आदर्श थे। संत तुकाराम के अभंग तो वे बड़े ही मनोयोग से गाते. उनका अपने आराध्य से लड़ना-झगड़ना, नाराज होकर गाली देना, रूठना-मनाना उन्हें बहुत अच्छा लगता. संत रामदास का जीवन भी उन्हें प्रेरणा देता. वे न शंकराचार्य को विस्मृत कर पाए थे, न उनके संन्यास को। दर्शन उनका प्रिय विषय था। हिमालय जब से होश संभाला था, तभी से उनकी सपनों में आता था और वे कल्पना में स्वयं को सत्य की खोज में गहन कंदराओं में तप-साधना करते हुए पाते. वहां की निर्जन, वर्फ से ढकी दीर्घ-गहन कंदराओं में उन्हें परमसत्य की खोज में लीन हो जाने के लिए उकसातीं.
1915 में उन्होंने हाई स्कूल की परीक्षा पास की। अब आगे क्या पढ़ा जाए. वैज्ञानिक प्रवृत्ति के पिता और अध्यात्म में डूबी रहने वाली मां का वैचारिक द्वंद्व वहां भी अलग-अलग धाराओं में प्रकट हुआ। पिता ने कहाµ‘फ्रेंच पढ़ो.’ मां बोलीं—‘ब्राह्मण का बेटा संस्कृत न पढ़े, यह कैसे संभव है!’ विनोबा ने उन दोनों का मन रखा। इंटर में फ्रेंच को चुना। संस्कृत का अध्ययन उन्होंने निजी स्तर पर जारी रखा। उन दिनों फ्रेंच ज्ञान-विज्ञान के क्षेत्र में हो रही क्रांति की भाषा थी। सारा परिवर्तनकामी साहित्य उसमें रचा जा रहा था। दूसरी ओर बड़ौदा का पुस्तकालय दुर्लभ पुस्तकों, पांडुलिपियों के खजाने के लिए पूरे देश में प्रसिद्ध था। विनोबा ने उस पुस्तकालय को अपना दूसरा ठिकाना बना दिया। विद्यालय से जैसे ही छुट्टी मिलती, वे पुस्तकालय में जाकर अध्ययन में डूब जाते. फ्रांसिसी साहित्य ने विनोबा का परिचय पश्चिमी देशों में हो रही वैचारिक क्रांति से कराया. संस्कृत के ज्ञान ने उन्हें वेदों और उपनिषदों में गहराई से पैठने की योग्यता दी। ज्ञान का स्तर बढ़ा, तो उसकी ललक भी बढ़ी. मगर मन से हिमालय का आकर्षण, संन्यास की साध, वैराग्यबोध न गया।
उन दिनों इंटर की परीक्षा के लिए मुंबई जाना पड़ता था। विनोबा भी तय कार्यक्रम के अनुसार 25 मार्च 1916 को मुंबई जाने वाली रेलगाड़ी में सवार हुए. उस समय उनका मन डावांडोल था। पूरा विश्वास था कि हाईस्कूल की तरह इंटर की परीक्षा भी पास कर ही लेंगे. मगर उसके बाद क्या? क्या यही उनके जीवन का लक्ष्य है? विनोबा को लग रहा था कि अपने जीवन में वे जो चाहते हैं, वह औपचारिक अध्ययन द्वारा संभव नहीं। विद्यालय के प्रमाणपत्र और कालिज की डिग्रियां उनका अभीष्ठ नहीं हैं। रेलगाड़ी अपनी गति से भाग रही थी। उससे सहस्र गुना तेज भाग रहा था विनोबा का मन. आखिर जीत मन की हुई। जैसे ही गाड़ी सूरत पहुंची, विनोबा उससे नीचे उतर आए। गाड़ी आगे बढ़ी पर विनोबा का मन दूसरी ओर खिंचता चला गया। दूसरे प्लेटफार्म पर पूर्व की ओर जाने वाली रेलगाड़ी मौजूद थी। विनोबा को लगा कि हिमालय एक बार फिर उन्हें आमंत्रित कर रहा है। गृहस्थ जीवन या संन्यास. मन में कुछ देर तक संघर्ष चला. ऊहापोह से गुजरते हुए उन्होंने उन्होंने निर्णय लिया और उसी गाड़ी में सवार हो गए। संन्यासी अपनी पसंदीदा यात्रा पर निकल पड़ा. इस हकीकत से अनजान कि इस बार भी जिस यात्रा के लिए वे ठान कर निकले हैं, वह उनकी असली यात्रा नहीं, सिर्फ एक पड़ाव है। जीवन से पलायन उनकी नियति नहीं। उन्हें तो लाखों-करोड़ों भारतीयों के जीवन की साध, उनके लिए एक उम्मीद बनकर उभरना है।
ब्रह्म की खोज, सत्य की खोज, संन्यास लेने की साध में विनोबा भटक रहे थे। उसी लक्ष्य के साथ उन्होंने घर छोड़ा था। हिमालय की ओर यात्रा जारी थी। बीच में काशी का पड़ाव आया। मिथकों के अनुसार भगवान शंकर की नगरी. हजारों वर्षों तक धर्म-दर्शन का केंद्र रही काशी. साधु-संतों और विचारकों का कुंभ. जिज्ञासुओं और ज्ञान-पिपासुओं को अपनी ओर आकर्षित करने वाली पवित्र धर्मस्थली. शंकराचार्य तक खुद को काशी-यात्रा के प्रलोभन से नहीं रोक पाए थे। काशी के गंगा घाट पर जहां नए विचार पनपे तो वितंडा भी अनगिनत रचे जाते रहे। उसी गंगा तट पर विनोबा भटक रहे थे। अपने लिए मंजिल की तलाश में. गुरु की तलाश में जो उन्हें आगे का रास्ता दिखा सके। जिस लक्ष्य के लिए उन्होंने घर छोड़ा था, उस लक्ष्य तक पहुंचने का मार्ग बता सके। भटकते हुए वे एक स्थान पर पहुंचे जहां कुछ सत्य-साधक शास्त्रार्थ कर रहे थे। विषय था अद्वैत और द्वैत में कौन सही. प्रश्न काफी पुराना था। लगभग बारह सौ वर्ष पहले भी इस पर निर्णायक बहस हो चुकी थी। शंकराचार्य और मंडन मिश्र के बीच. उस ऐतिहासिक बहस में द्वैतवादी मंडन मिश्र और उनकी पत्नी को शंकराचार्य ने पराजित किया था। वही विषय फिर उन सत्य-साधकों के बीच आ फंसा था। या कहो कि वक्त काटने के लिए दोनों पक्ष अपने-अपने तर्कों के साथ वितंडा रच रहे थे। और फिर बहस को समापन की ओर ले जाते हुए अचानक घोषणा कर दी गई कि अद्वैतवादी की जीत हुई है। विनोबा चैंके. उनकी हंसी छूट गई—
द्वितीय विश्व युद्ध में भूमिका
द्वितीय विश्व युद्ध के समय युनाइटेेड किंगडम द्वारा भारत देश को जबरन युद्ध में झोंका जा रहा था जिसके विरुद्ध एक व्यक्तिगत सत्याग्रह 17 अक्तूबर, 1940 को शुरू किया गया था और इसमें गांधी जी द्वारा विनोबा को प्रथम सत्याग्रही बनाया गया था। अपना सत्याग्रह शुरू करने से पहले अपने विचार स्पष्ट करते हुए विनोबा ने एक वक्तव्य जारी किया था। उसमें कहा गया था-
आगे उन्होंने इतना और कहा -
अपने भाषणों में विनोबा लोगों को बताते थे कि नकारात्मक कार्यक्रमों के जरिए न तो शान्ति स्थापित हो सकती है और न युद्ध समाप्त हो सकता है। युद्ध रुग्ण मानसिकता का नतीजा है और इसके लिए रचनात्मक कार्यक्रमों की जरूरत होती है।केवल यूरोप के लोगों को नहीं समस्त मानव जाति को इसका दायित्व उठाना चाहिए।
भूदान आन्दोलन
(सचिन कुमार s.k.)के अनुसार भूदान आंदोलन संत बिनोवा भावे ने किया था जोकि महात्मा गांधी के विचारों से बहुत प्रभावित थे और गांधी जी से प्रेरणा लेकर उन्होंने ऐसा किया। मुख्य कड़ी भूदान आन्दोलन सन्त विनोबा भावे द्वारा सन् 1951 में आरम्भ किया गया स्वैच्छिक भूमि सुधार आन्दोलन था। विनोबा की कोशिश थी कि भूमि का पुनर्वितरण सिर्फ सरकारी कानूनों के जरिए नहीं हो, बल्कि एक आंदोलन के माध्यम से इसकी सफल कोशिश की जाए। 20वीं सदी के पचासवें दशक में भूदान आंदोलन को सफल बनाने के लिए विनोबा ने गांधीवादी विचारों पर चलते हुए रचनात्मक कार्यों और ट्रस्टीशिप जैसे विचारों को प्रयोग में लाया। उन्होंने सर्वोदय समाज की स्थापना की। यह रचनात्मक कार्यकर्ताओं का अखिल भारतीय संघ था। इसका उद्देश्य अहिंसात्मक तरीके से देश में सामाजिक परिवर्तन लाना था।
विनोबा और देवनागरी
बीसियों भाषाओं के ज्ञाता विनोबा जी देवनागरी को विश्व लिपि के रूप में देखना चाहते थे। भारत के लिये वे देवनागरी को सम्पर्क लिपि के रूप में विकसित करने के पक्षधर थे। वे कहते थे कि मैं नहीं कहता कि नागरी ही चले, बल्कि मैं चाहता हूं कि नागरी भी चले। उनके ही विचारों से प्रेरणा लेकर नागरी लिपि संगम की स्थापना की गयी है जो भारत के अन्दर और भारत के बाहर देवनागरी को उपयोग और प्रसार करने के लिये कार्य करती है।
विस्तृत जानकारी के लिये नागरी एवं भारतीय भाषाएँ पढें।
सामाजिक एवं रचनात्मक कार्यकर्ता
विनोबाजी सदेव सामाजिक और रचनात्मक कार्यकर्ता रहे। स्वतन्त्रता के पूर्व गान्धिजी के रचानात्म्क कार्यों में सक्रिय रूप से योगदान देते रहे। कार्यधिक्य से उनका स्वास्थ्य गिरने लगा, उन्हें किसी पहाडी स्थान पर जाने की डाक्टर ने सलाह दी। अत: १९३७ ई० में विनोबा भावे पवनार आश्रम में गये। तब से लेकर जीवन पर्यन्त उनके रचनात्मक कार्यों को प्रारंभ करने का यही केन्द्रीय स्थान रहा।
महान स्वतंत्रता सेनानी
रचानात्म्क कार्यों के अतिरित्क वे महान स्वतंत्रता सेनानी भी थे। नागपुर झंडा सत्याग्रह में वे बंदी बनाये गये। १९३७ में गान्धिजी जब लंदन की गोलमेज कांफ्रेंस से खाली हाथ लोटे तो जलगांव में विनोबा भावे ने एक सभा में अंग्रेजों की आलोचना की तो उन्हें बंदी बनाकर छह माह की सजा दी गयी। कारागार से मुक्त होने के बाद गान्धिजी ने उन्हें पहेला सत्याग्रही बनाया। १७ अक्टूबर १९४० को विनोबा भावेजी ने सत्याग्रह किया और वे बंदी बनाये गये तथा उन्हें ३ वर्ष के लिए सश्रम कारावास का दंड मिला। गांधीजी ने १९४२ को भारत छोडा आंदोलन करने से पूर्व विनोबाजी से परामर्श लिया था।
प्लेटफॉर्म (1993 फ़िल्म)
प्लेटफॉर्म फ़िल्म अजय देवगन कि चौथी फ़िल्म थी। इसके निर्मता मुकेश दुग्गल, निदेशक दीपक परसर, गीत समीर, सन्गीत आनन्द मिलिन्द का था। इसमें दो भाइयों की कहानी थी जिसमें अजय का नाम राजू था जो अपने भाई से रेलवे प्लेटफोर्म मे छूट जाता हे। इसमें अजय का रोल नाकारात्मक है। यह फ़िल्म सन १९९३ कि औसत सफल फ़िल्म थी।
बमौरा
बमौरा भारत के उत्तर प्रदेश राज्य के एटा जिले के अलीगंज प्रखण्ड का एक गाँव है।
कायनात अरोड़ा
कायनात अरोड़ा एक भारतीय मॉडल और अभिनेत्री हैं। उन्हें कॉमेडी फ़िल्म ग्रैंड मस्ती से बॉलीवुड में प्रवेश किया। वे मनकथा और खट्टा मीठा में भी अभिनय कर चुकी हैं और कुछ मलयालम फिल्मों में भी गाने गा चुकी हैं।
क्लासिक-रेमिंगटन
क्लासिक-रेमिंगटन (Classic-remington) नई देवनागरी ibus लेखन विधि है जिसका प्रयोग, उबुन्टू या जिसमें भी "M17n" लाईब्रेरी समर्थित हो, में किया जाता है।
विकास
रेमिंगटन लेखन विधि का विकास "शिव शंकर गुप्ता", जो लेखन के क्षेत्र में कार्यरत थे, किया है। रोज नये लेखों को संजाल पर डालने की जरूरत और कृतिदेव फोन्ट जैसे यूनीकोड लेखन प्रणाली की अनुपलब्धता के चलते शिव शंकर गुप्ता ने इस विधि का विकास किया।
प्रयोग करने की विधि
नई विधि होने के बावजूद जिनका हाथ कृतिदेव के हिसाब से चलता है वो इसका प्रयोग बिना किसी समस्या के कर सकते हैं। वस्तुतः ये विधि उन्हीं के लिये है जो कृतिदेव में कार्य करते रहते है।
कृतिदेव और क्लासिक रेमिंगटन में अंतर
१- कृतिदेव फोन्ट का प्रयोग केवल Wordpad, Microsoft Word या उसी के जैसे अनुप्रयोगों में हो सकता है पर Classic-remington का प्रयोग हर जगह किया जा सकता है।
२- कृतिदेव में लिखे लेख को नकल कर संजाल पर नहीं डाला जा सकता पर Classic-remington के साथ ऐसा नहीं है।
३- कृतिदेव का प्रयोग कुछ ही अनुप्रयोगों में किया जा सकता है पर Classic-remington के साथ ऐसा नहीं है। इसका प्रयोग क्षेत्र बहुत विस्त्रित है।
मूल संरचना
शिव शंकर गुप्ता के सौजन्य से Classic-remington का मूल कोड उनके द्वारा विकिपीडिया को जारी किया गया है। जो यहाँ दिया जा रहा है।
source code--
(description "Hindi input method for Classic-Remington typewriter layout. Author: Shiv Shankar Gupta Keyboard Layout:
")
(title "क")
(map (trans ((KP_1) "१") ((KP_2) "२") ((KP_3) "३") ((KP_4) "४") ((KP_5) "५") ((KP_6) "६") ((KP_7) "७") ((KP_8) "८") ((KP_9) "९") ((KP_0) "०") ((KP_Decimal) ".") ((KP_Divide) "/") ((KP_Multiply) "*") ((KP_Add) "+") ((KP_Subtract) "-") ("~" "ृ") ("`" "्") ("!" "!") ("1" "१") ("@" "/") ("2" "२") ("#" "रु") ("3" "३") ("$" "+") ("4" "४") ("%" "ः") ("5" "५") ("^" "'") ("6" "६") ("&" "-") ("7" "७") ("*" "'") ("8" "८") ("(" ";") ("9" "९") (")" "द्घ") ("0" "०") ("_" "ऋ") ("-" ".") ("+" "़") ("=" "त्र") ("Q" "फ") ("q" "ु") ("W" "ॅ") ("w" "ू") ("E" "म्") ("e" "म") ("R" "त्") ("r" "त") ("T" "ज्") ("t" "ज") ("Y" "ल्") ("y" "ल") ("U" "न्") ("u" "न") ("I" "प्") ("i" "प") ("O" "व्") ("o" "व") ("P" "च्") ("p" "च") ("{" "क्ष") ("[" "ख्") ("}" "द्व") ("]" ",") ("|" "द्य") ("\" "?") ("A" "।") ("a" "ं") ("S" "ै") ("s" "े") ("D" "क्") ("d" "क") ("F" "थ्") ("f" "ि") ("G" "ळ") ("g" "ह") ("H" "भ्") ("h" "ी") ("J" "श्र") ("j" "र") ("K" "ज्ं") ("k" "ा") ("L" "स्") ("l" "स") (":" "रू") (";" "य्") ("'" "श्") ("Z" "र्") ("z" "z") ("X" "ग्") ("x" "ग") ("C" "ब्") ("c" "ब") ("V" "ट") ("v" "अ") ("B" "ठ") ("b" "इ") ("N" "छ") ("n" "द") ("M" "ड") ("m" "उ") ("<" "ढ") ("," "ए") (">" "झ") ("." "ण्") ("?" "घ्") ("/" "ध्") ("ks" ?ो) ("bZ" ?ई) (",s" ?ऐ) ("kW" ?ॉ) ("vk" ?आ) ("mm" ?ऊ) ("vks" ?ओ) ("vkS" ?औ) ("WA" ?ँ) ("[k" ?ख) ("'k" ?श) ("''" "ष्") ("Hk" ?भ) ("/k" ?ध) ("?k" ?घ) (".k" ?ण) (";k" ?य) ("Fk" ?थ) ("kS" ?ौ) ("''k" ?ष)))
(state (init (trans))) source code--
कोड का प्रयोग
१-अपनी सुविधानुसार किसी भी नाम की एक खाली '.mim' फाईल में कोड की नकल करके उसे सुरक्षित कर दें।
२-इसके बाद सुरक्षित की गई फाईल को /usr/share/m17n में डाल दे।
३-'ibus' को बंद करके पुनः शुरू करें।
४-'ibus preference' में जाकर 'input method' पर जायें।
५- भाषा सूची के हिन्दी भाग से 'classicremington' का चयन करें।
बादबाँ (1954 फ़िल्म)
बादबाँ 1954 में बनी हिन्दी भाषा की फिल्म है।
ब्रिस्बेन हीट
ब्रिस्बेन हीट एक ऑस्ट्रेलियाई पुरुष पेशेवर ट्वेंटी 20 फ्रेंचाइजी क्रिकेट टीम है जो बिग बैश लीग में प्रतिस्पर्धा करती है। द हीट एक चैती वर्दी पहनता है और ऑस्ट्रेलियाई राज्य क्वींसलैंड में ब्रिस्बेन में स्थित है। उनका घरेलू मैदान ब्रिसबेन क्रिकेट ग्राउंड है।
अपने दूसरे सीज़न में, उन्होंने पहली बार बिग बैश लीग जीता और इस तरह चैंपियंस लीग ट्वेंटी 20 के लिए क्वालीफाई किया।
गोपालीचक गाँव, धरहरा (मुंगेर)
गोपालीचक धरहरा, मुंगेर, बिहार स्थित एक गाँव है।
जलालपुर गाँव, खैरागढ़ (आगरा)
जलालपुर खैरागढ़, आगरा, उत्तर प्रदेश स्थित एक गाँव है।
दी ब्रेकफास्ट क्लब
दी ब्रेकफास्ट क्लब (अंग्रेज़ीः The Breakfast Club) एक 1985 अमेरिकी हास्य-नाट्य धारावाहिक है। इसके निर्माण, निर्देशन और लेखन का कार्य जॉन ह्यूज़ ने किया है। इसमें एमिलियो एस्टेवेज़, एंथनी माइकल हॉल, जुड नेल्सन, मौली रिंगवाल्ड और एली शीडी को विभिन्न हाई स्कूल समूहों के किशोरों के रूप में दिखाया गया है, जो अपने सत्तावादी सहायक प्रिंसिपल (पॉल ग्लीसन) के साथ हिरासत में शनिवार को बिताते हैं।
आलोचक इसे ह्यूजेस के सबसे यादगार और पहचानने योग्य कार्यों में से एक मानते हैं। मीडिया ने फिल्म के पांच मुख्य अभिनेताओं को "ब्रैट पैक" नामक समूह के सदस्यों के रूप में संदर्भित किया।
2016 में, फिल्म को "सांस्कृतिक, ऐतिहासिक रूप से, या सौंदर्य की दृष्टि से महत्वपूर्ण" होने के नाते कांग्रेस के पुस्तकालय द्वारा संयुक्त राज्य अमेरिका की राष्ट्रीय फिल्म रजिस्ट्री में संरक्षण के लिए चुना गया था। फिल्म को डिजिटल रूप से फिर से तैयार किया गया था और 2015 में इसकी 30 वीं वर्षगांठ के उपलक्ष्य में 430 सिनेमाघरों में फिर से प्रदर्शित किया गया था।
पोस्टर
फिल्म का पोस्टर, जिसमें पांच पात्रों को एक साथ रखा गया था, शूटिंग के अंत में एनी लीबोविट्ज़ द्वारा फोटो खिंचवाया गया था। कैमरे की ओर देख रहे पांच अभिनेताओं के शॉट ने उस समय से किशोर फिल्मों के विपणन के तरीके को प्रभावित किया। पोस्टर कहानी के पांच "प्रकारों" को संदर्भित करता है जो फिल्म में इस्तेमाल किए गए शब्दों की तुलना में थोड़ा अलग शब्दों का उपयोग करते हैं, और एक अलग अनुक्रम में, "वे पांच कुल अजनबी थे जिनमें कुछ भी सामान्य नहीं था, पहली बार मिल रहा था। एक दिमाग, एक सौंदर्य, एक जॉक, एक विद्रोही और एक वैरागी"।
रिहाई
फिल्म का प्रीमियर लॉस एंजिल्स में 7 फरवरी 1985 को हुआ। यूनिवर्सल पिक्चर्स ने फिल्म को 15 फरवरी 1985 को संयुक्त राज्य अमेरिका में और 3 मई 1986 को भारत में सिनेमाघरों में रिलीज किया।
जामचुंवा घरघोडा मण्डल
जामचुंवा घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
निमोनिक
म्नेमोनिक कोई भी सीखने की तकनीक है जो बेहतर समझ के लिए मानव स्मृति में सूचना प्रतिधारण या पुनर्प्राप्ति में सहायता करती है। म्नेमोनिक विस्तृत संकेताक्षर, पुनर्प्राप्ति संकेतों और कल्पना का उपयोग विशिष्ट उपकरण के रूप में जानकारी को एन्कोड करने के लिए करते हैं जो कुशल भंडारण और पुनर्प्राप्ति की अनुमति देता है। म्नेमोनिक मूल जानकारी को अधिक सुलभ या सार्थक चीज़ से जोड़ने में सहायता करता है - जो जानकारी के बेहतर प्रतिधारण प्रदान करता है।
विल्फ्रेड ओवेन
प्रथम विश्व युद्ध के खिलाफ एक जानी-मानी आवाज के रूप में विख्यात विल्फ्रेड एडवर्ड साल्टर ओवेन (१८९३-१९१८) का जन्म वेल्श की सीमा पर ओस्वेस्ट्री में हुआ। उनका लालन पालन बर्केनहेड और श्रेसबरी में हुआ।
छोटा जीवन
विल्फ्रेड के पूरे जीवन में उनकी केवल चार कविताएं प्रकाशित हुई लेकिन वे हमेशा एक कवि के रूप में अपनी पहचान बनाने के लिए कटिबद्ध रहे। उन्होंने बहुत छोटी उम्र से ही काव्य के साथ अपने अनूठे प्रयोग आरंभ कर दिए थे। बीस साल की उम्र में जब वे फ्रांस के बोर्डो में (१९१३-१९१८) अध्यापन कर रहे थे, उन्होंने काव्य के विन्यास पर विशेष कार्य किया जो बाद में उनकी पहचान बन गया। लेकिन उनके कार्य को सही स्वर १९१७ में मिला।
सैनिक के रूप में
सन् १९१५ में विल्फ्रेड ओवेन को ब्रिटिश सेना में शामिल कर लिया गया था। जनवरी से अप्रैल १९१७ के बीच वे सर्रे और सान क्वेंतां में लड़ते समय एक धमाके की चपेट में आकर जख्मी हो गए। एडिनबर्ग के क्रेगलॉकहार्ट युद्ध अस्पताल में इलाज के दौरान उनकी मुलाकात अपने साहित्यिक हीरो सिग्फ्रेड सासून से हुई। सासून ने ओवेन को युद्ध के दौरान हुए अनुभवों को अपनी कविता में उतारने के लिए मार्गदर्शन और प्रोत्साहन दिया।